મનિલા પહોંચ્યા ત્યારે હું થોડો નિરાશ થઈ ગયેલો, કારણ કે મારી કૅબિન બંદર તરફ હતી. કોરિજીડરનો કિલ્લો અને બંદર જોવાની મને ઘણી ઇચ્છા હતી. મારી કૅબિનમાંથી તો ઉબડખાબડ દરિયાકિનારો અને એની આજુબાજુમાં ગીચોગીચ ઊગી નીકળેલી ઝાડી જ નજરે પડતી હતી. અમે જમણી બાજુ એ સ્ટારબોર્ડ તરફ ઊભા હતા, એટલે ધક્કાને બદલે મને માત્ર અખાતમાં લાંગરેલાં જહાજો જ દેખાતાં હતાં. લશ્કરી બૅંડ વાગવું શરૂ થયું અને એ સાથે જ સૈનિકોની કૂચકદમના અવાજો સંભળાયા. હું મારી કેબિનમાં રાહ જોતો બેઠો રહ્યો.